In nomine aeternae indiuiduaeque Trinitatis. Cultus et priscorum sanctorum uestigia sectando, domno Girardo summo eximioque pontifici, Isuardus expetiit paternitatem, sciens quia omnipotens Deus praeterita obliuisci concedit. Latebant quaedam sancti Symphoriani praecipuae ecclesiae uestrae in nostris partibus ignota et nobis. Ego, hactenus aliquid possidens sine uestro dono et ideo recognoscens fidei ueritatem, deprecor uestram clementiam, quia ego ignotus sacratissimae maiestati uestrae, ut, si aliqua incupitatio exinde apud me deget, absoluatur per uestrum ministerium, potestatem et gratiam. Quamobrem, quia tam diu solers, quamuis extra uestram licentiam, cum sagacitate et labore meo, ea exercui, dabo uobis auri dimidiam libram, eo modo ut per uestrum donum deinceps teneam et possideam proximisque haeredibus meis et cui uoluero derelinquam talique uero ratione ut ad tertium annum persoluatur exinde ecclesiae uestrae census uel pondere uel pretio, directo legato uestro ad nos, ualente solidos X. Et, dum euen